એક શેઠ પાસે એક સુંદર ઘોડો હતો, જેની બજાર કીંમત એક હજાર રૂપિયા હતી. હવે આ ઘોડો આમ તો બહુ ઉમદા હતો, પણ ચરવા માટે વગડામાં જાય પછી જલ્દીથી પાછો આવે નહિ અને બહુ શોધખોળ પછી જ મળે. એક દિવસ આજ રીતે ઘોડો ઘેર પાછો ના આવ્યો, એટલે કંટાળેલા શેઠે ભરી બજારે જાહેર કરી દીધું કે, ‘હવે તો આ ઘોડાને હું કાલે એક રૂપિયામાં વેચી નાખીશ.’ પરંતુ ઘોડો પાછો આવ્યા પછી શેઠને પસ્તાવો થવા લાગ્યો કે ‘એક હજાર રૂપિયાનો ઘોડો માત્ર એક રૂપિયામાં વેચીએ એ તો મોટી ખોટનો સોદો થાય. પરંતુ જાહેરમાં બોલ્યા પછી એમાંથી પાછું પણ ના ફરાય. તો હવે કરવું શું?’